Outa sê skrap TV-lisensies; SAUK soek 'heffings' | Maroela Media
Die SAUK is 'n noodsaaklike staatsdiens en moet dienooreenkomstig gefinansier word.
Só het die Organisasie teen Belastingmisbruik (Outa) dié week tydens die parlement se openbare verhore oor die SAUK-wetsontwerp aangevoer.
"Ons voer aan dat die SAUK met 'n regeringsubsidie gefinansier word, sodat ons nie TV-lisensies benodig wat nie ingevorder kan word nie," het adv. Stefanie Fick, uitvoerende direkteur van Outa, gesê.
Die SAUK het vroeër aanbeveel dat 'n heffing op alle huishoudings gehef word wat gegrond is op die moontlikheid van toegang tot sy dienste, eerder as die werklike gebruik van sy dienste.
Outa meen egter dit sal problematies wees. "'n Jaarlikse toelaag aan die SAUK vanaf die fiskus kan gebruik word om ten minste 'n deel van die SAUK se koste te dek. Dit sal 'n meer stabiele inkomstestroom bied en, in samewerking met goeie bestuur, die onreëlmatige en rampspoedige reddingsboeie vermy."
TV-lisensies is volgens Outa eintlik net 'n ander belasting en moet as sodanig gehanteer word eerder as wat 'n besluit oor die lisensiegeld deur 'n enkele minister geneem word. Die blote feit dat 'n persoon 'n fooi moet betaal vir die besit van 'n televisiestel, ongeag of dit gebruik word al dan nie, kom op 'n belasting of heffing neer.
Die SAUK se jaarverslag vir 2019-'20 het daarop gewys dat slegs 2,5 miljoen lisensies betaal is uit 'n databasis van 9,5 miljoen lisensiehouers, wat 'n inkomste van R791 miljoen gelewer het.
My M net het niks met SAUK te doen so # voetsek SABC
So multichoice kykers moet betaal, terwyl die miljoene our people wat nie dstv het nie weereens gratis wegkom. Dít sal nooit gebeur nie, ek waarborg jou.
Weereens betaal net ons en nie "our people" nie! Ons raak ook moeg om te betaal vir hulle en tog is hulle die meerderheid
Die SAUK Kiepies kan maar kom aanklop. Ek het 'n vol asblik vir hulle! Hulle is allermins nodig of noodsaaklik! Dis 'n septiese parasiet moeras wat verdien om gedreineer te word! Trek die prop uit!
Wat van die nuwe dekodeerders wat nou implementeer word? Of enige ander dekodeerder (Multichoice/OpenView) As jy nie een het nie,sal jy mos nie die nuwe digitale sein kan ontvang nie. Dus as die dekordeerder eienaar nie 'n lisensie op rekord het nie, word jy afgesny. Eenvoudig! Die wat die potensiaal het om SAUK te kan kyk, moet betaal.